Normadiah

**Norma binti Abdullah**, , dilahirkan sebagai **Edith Sumampouw**, namun lebih dikenali sebagai **Normadiah** (14 Ogos 1932 – 8 Ogos 2000) merupakan seorang pelakon wanita Singapura–Malaysia. Beliau ialah anak kandung Estefanus Louis Sumampouw dan Suzanna Mathilde Huwaè. A. R. Tompel ialah orang yang bertanggungjawab menukarkan nama beliau dari *Norma* kepada *Normadiah*. Dilahirkan dari keluarga seni. Normadiah bukan sahaja berkebolehan berlakon tetapi juga menyanyi. Beliau juga diantara generasi pertama filem Melayu yang bertapak di Singapura.

## Kerjaya
Normadiah telah memulakan kerjaya seninya ketika berhijrah ke Singapura pada tahun 40-an. Pada awal pembabitannya dalam bidang seni, beliau menjadi guru tari dan penyanyi kumpulan bangsawan.

Kemudian setelah ramai pelakon-pelakon bangsawan beralih ke filem, beliau juga turut mencuba nasib dalam filem menerusi filem *Seniwati* arahan A. R. Tompel pada tahun 1953. Kemudian diikuti dengan filem *[[Roh Membela]]*, *[[Sengsara (filem)|Sengsara]]*, *[[Empat Isteri]]*, *[[Siapa Salah?|Siapa Salah]]*, *[[Panggilan Pulau (filem 1954)|Panggilan Pulau]]*, *[[Semerah Padi]]*, *[[Bujang Lapok]]*, *[[Sumpah Wanita]]* dan *[[Kasih Tanpa Sayang (filem 1963)|Kasih Tanpa Sayang]]*. Sementara itu antara lakonan beliau pada era filem Melayu warna ialah *[[Dia Ibuku]]*, *[[Sumpah Semerah Padi]]*, *[[Gila-Gila (filem)|Gila-Gila]]* dan beberapa lagi.

Dalam dunia lakonannya selama lima dekad, beliau dianggap pelakon serba boleh kerana berjaya menjiwai pelbagai watak dengan cukup berkesan. Daripada watak menghayat hati sehinggalah ke watak wanita penggoda, beliau menjadi sebutan biarpun ada yang membenci wataknya.

Selain menjadi pelakon dengan Shaw Brothers, beliau banyak terlibat sebagai pereka tari tarian-tarian tradisional Melayu di dalam filem.

Normadiah juga turut menyanyi bersama-sama dengan P. Ramlee dalam filem *Bujang Lapok*, *Panggilan Pulau*, *[[Perjodohan]]* dan *Siapa Salah*. 

Antara lagu-lagu yang dinyanyikan secara berduet bersama P. Ramlee adalah lagu *Bulan dan Juga Angin*, *Mengapa Riang Ria*, *Kumbang dengan Bunga* dan banyak lagi. Beliau juga merupakan ahli asal kumpulan Panca Sitara yang kemudian diganti oleh Saloma sehingga beliau menggantikannya semula selepas Saloma meninggal dunia.

## Kehidupan peribadi
Sepanjang kehidupan beliau, beliau pernah berkahwin sebanyak tiga kali dan bersama suaminya yang ketiga iaitu seniman Aziz Jaafar, kekal hingga ke akhir hayat. Bersama Aziz Jaafar, beliau dikurniakan dua orang cahaya mata perempuan iaitu Azlina Aziz dan Liza Aziz. Kedua-dua anak beliau adalah penyanyi terkenal di Malaysia.

## Kematian
Beliau menghembuskan nafas terakhir pada 8 Ogos 2000 di Hospital Assunta, Petaling Jaya ketika berusia 67 tahun kerana penyakit apendiks dan kencing manis. Beliau meninggal dunia 6 hari sebelum hari lahirnya kali ke-68 tahun.

## Filemografi

### Filem

### Telefilem

### Televisyen

## Anugerah dan pencalonan
* *Menerima Anugerah* ***Seniwati Sepanjang Zaman*** di Konsert Diva 2000 diadakan di Singapura.
*Beliau pernah menerima ***Anugerah Pencapaian Seumur Hidup***.
*Menerima ***Anugerah Panggung Era*** di Anugerah Era 2001.

**• (pencalonan)** Aktres Terbaik "Lampong Karam" - Festival Filem Malaysia  1967/68.

**• (pencalonan)** Aktres Pembantu Terbaik  "Aksi Kucing"  - Festival Filem Malaysia 1966.

**• (pencalonan)** Aktres Pembantu Terbaik "Siapa Besar?" - Festival Filem Malaysia 1964.

**• (pencalonan)** Aktres Pembantu Terbaik "Si Tanggang " - Festival Filem Malaya 1961.

**• (pencalonan)** Aktres Pembantu Terbaik "Bujang Lapok" - Festival Filem Malaya 1957.

**• (pencalonan)**  Aktres Pembantu Terbaik "Semerah padi" - Festival Filem Malaya 1956. 

## Rujukan

## Pautan luar
*